Oikeuskanslerin tehtäviin ei kuulu oikeudellisten neuvojen antaminen yksityishenkilöille. Tällaisia neuvoja tarvitessaan yksityishenkilöt voivat kääntyä oikeusaputoimiston, asianajajan tai muun lakimiehen puoleen. Oikeuskansleri ei myöskään anna oikeudellisia lausuntoja yksityishenkilöille. Oikeuskansleri ei toimi yksityishenkilöiden asiamiehenä tai edunvalvojana.